Document ID: 32007R0495

KOMISJONI MÄÄRUS (EÜ) nr 495/2007,
4. mai 2007,
millega muudetakse määrust (EMÜ) nr 3077/78 kolmandatest riikidest imporditava humalaga kaasas olevate tunnistuste ja ühenduse sertifikaatide samaväärsuse kohta
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 23. novembri 2005. aasta määrust (EÜ) nr 1952/2005, mis käsitleb humalaturu ühist korraldust ja millega tunnistatakse kehtetuks määrused (EMÜ) nr 1696/71, (EMÜ) nr 1037/72, (EMÜ) nr 879/73 ja (EMÜ) nr 1981/82, (1) eriti selle artiklit 17,
ning arvestades järgmist:
(1)
Komisjoni määruses (EMÜ) nr 3077/78 (2) on sätestatud loetelu nende kolmandate riikide asutustest, kes on pädevad välja andma humala ja humalatoodetega kaasas olevaid tunnistusi asjaomastest riikidest importimise puhul. Kõnealuseid tunnistusi tunnustatakse samaväärsena määruse (EÜ) nr 1952/2005 artikliga 4 ette nähtud sertifikaadiga.
(2)
Pärast Bulgaaria ja Rumeenia ühinemist Euroopa Liiduga ei peaks nende uute liikmesriikide asutused enam olema loetletud määruse (EMÜ) nr 3077/78 lisas.
(3)
Mõnede määruse (EMÜ) nr 3077/78 lisas loetletud asutuste nimed ja aadressid on muutunud.
(4)
Määrust (EMÜ) nr 3077/78 tuleks seetõttu vastavalt muuta.
(5)
Käesoleva määrusega ette nähtud meetmed on kooskõlas humalaturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 3077/78 lisa asendatakse käesoleva määruse lisas esitatud tekstiga.
Artikkel 2
Käesolev määrus jõustub kolmandal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 4. mai 2007

Labels: 3
17
5
6